Dennis Politic, la U Cluj? Anunțul făcut de Ioan Ovidiu Sabău
Dinamo București se va duela cu UTA Arad în ultima etapă din play-out-ul Superligii României, duminică, de la ora 21:30. ”Câinii Roșii” au nevoie de o minune pentru a scăpa de retrogradare.
În ultima perioadă, s-a vehiculat că Dennis Politic, jucătorul celor de la Dinamo, ar putea rămâne în Superliga României chiar și în condițiile în care alb-roșii vor retrograda.
Ioan Ovidiu Sabău: ”Nu am discutat despre Politic, nici nu mi s-a propus!”
Concret, s-a spus că fotbalistul trecut și pe la Manchester United este pe lista celor de la Universitatea Cluj.
Totuși, Ioan Ovidiu Sabău, care a fost reconfirmat în funcția de antrenor al ”Șepcilor Roșii” și pentru următorul sezon, a transmis că, în cadrul clubului din Cluj-Napoca, nu s-a discutat despre transferul lui Dennis Politic. Totuși, Sabău a declarat că are pe lista sa mai mulți jucători care în acest moment luptă pentru evitarea retrogradării, însă va aștepta finalul sezonului înainte de a fi demarate discuțiile.
”Nu am discutat despre Politic, nici nu mi s-a propus și nici nu cred că este corect ca, în momentul de față, la situația în care se află Dinamo, să discut despre un jucător de acolo.
Am discutat despre anumiți jucători, dar trebuie să se termine campionatul. Sunt și jucători care sunt la retrogradare. Nu se pot da acum niște răspunsuri. A fost o condiție ca eu să am ultimul cuvânt, eu să decid cine pleacă, cine rămâne”, a spus Ioan Ovidiu Sabău la Digi Sport.
Dinamo are nevoie de o minune pentru a rămâne în Superligă
”Câinii” au nevoie de o victorie pentru a se salva de la retrogradare, dar și de un joc favorabil al rezultatelor, pentru a prinde cel puțin un loc la barajul pentru menținerea în Superliga României, unde ar putea întâlni Csikszereda Miercurea Ciuc sau CS Mioveni.
Urmăriți SPORT.RO și pe Google News